The Dubliners
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
The Dubliners er ei irsk folkemusikkgruppe som fra og med midten av 1960-årene var svært populære i store deler av Europa med sitt repertoar av folkelige viser.
De ble dannet i Dublin i 1962 av Barney McKenna (1939-2012; banjo, mandolin), Luke Kelly (1940-1984; banjo), Ciarán Bourke (1935-1988; gitar, blikkfløyte) og hovedvokalist Ronnie Drew (1935-2008). Året etter ble Kelly erstattet av John Sheahan (født 1939; fele) og Bob Lynch (1935-1982; gitar). Kelly vendte tilbake i 1965, på bekostning av Lynch.Etter at Bourke og Drew sluttet i 1974, har det vært flere utskiftninger i besetningen. Drew var imidlertid tilbake i 1979-1995. Deres største britiske hits var Seven Drunken Nights i 1967 og Black Velvet Band i 1968, og (i samarbeid med The Pogues) The Irish Rover i 1987.Av en lang rekke album kan nevnes debuten The Dubliners (1964), A Drop Of The Hard Stuff (1967), More Of The Hard Stuff (1967), A Parcel Of Rogues (1976), Celebration (1987) og Further Along (1996). Fram til 2012 var The Dubliners ledet av Sheahan og McKenna.I 2020 gjenoppsto bandet under ledelse av gitarist Seán Cannon. Les mer i Store norske leksikon folkemusikk musikk i Irland